Polly Samsonová

Polly Samsonová (* 29. apríl 1962) je britská spisovateľka a novinárka, manželka rockového gitaristu známeho z pôsobenia v skupine Pink Floyd, Davida Gilmoura.

Život 
Jej otec bol diplomatický korešpondent a redaktor novín Lance Samson († 4. február 2013) a matka spisovateľka Esther Cheo Ying čínskeho pôvodu. So svojím prvým manželom, spisovateľom Heathcotom Williamsom má syna Charlieho. V roku 1994 počas turné Pink Floyd – The Division Bell Tour sa vydala za Davida Gilmoura, s ktorým má tri deti (Joe, Gabriel, Romany). Momentálne žijú v Západnom Sussexe.

Na predposlednom albume Pink Floydu, The Division Bell (1994) je uvedená ako spoluautorka siedmich skladieb, kde písala hlavne texty. Spoluautorkou je aj na poslednom albume skupiny, The Endless River (2014), kde napísala text pre jednu jedinú skladbu, v ktorej spieva David. Taktiež pracovala so svojím manželom aj na jeho sólových albumoch On an Island (2006) a Rattle That Lock (2015).

Polly Samson vydala aj zbierku poviedok Lying in Bed (1999) a novelu Out of the Picture (2000). Vydala aj novelu The Kindness (2015). Kratšími poviedkami a príbehmi prispela aj do viacerých kníh.

Bibliografia 
 Lying in Bed – Virago Press Ltd, 2000; ISBN 1-86049-667-9
 Out of the Picture – Virago Press Ltd, 2001; ISBN 1-86049-864-7
 Perfect Lives – Virago Press Ltd, 2010; ISBN 1-86049-992-9
 The Kindness – Bloomsbury Publishing, 2015; ISBN 978-1632860675

Referencie 

Anglickí spisovatelia
Anglickí novinári
Anglické osobnosti čínskeho pôvodu
Ženy v svetovej literatúre
Osobnosti z Londýna